ཆོས་སྤྱོད་ལྷ་ཡི་རྔ་བོ་ཆེ།
༄༅།  ། ཆོས་སྤྱོད་ལྷ་ཡི་རྔ་བོ་ཆེ་བཞུགས་སོ།  །  ༄༅༅།  ། ན་མོ་རཏྣ་དྲ་ཡཱ་ཡ།  སྤངས་རྟོགས་མཐར་ཕྱིན་རྫོགས་སངས་རྒྱས།  ། འགོག་ལམ་མངོན་རྟོགས་དམ་པའི་ཆོས།  ། རིག་གྲོལ་ལྡན་པ་དགེ་འདུན་ལ།  ། བྱང་ཆུབ་བར་དུ་སྐྱབས་སུ་མཆི།  ། འགྲོ་བའི་སྐྱབས་གཅིག་དཔའ་བོ་ཆེ།  ། སངས་རྒྱས་ཆོས་དང་དགེ་འདུན་ལ།  ། བདག་ཅག་རེ་ལྟོས་འཆའ་ལགས་ན།  ། འཇིགས་པ་ཀུན་ལས་སྐྱོབ་ཏུ་གསོལ།  ། སྲིད་པ་ཉམ་ངར་བདག་ལྷུང་ཞིང་།  ། འདི་ལས་སྐྱོབ་པ་གཞན་མ་མཆིས།  ། བརྩེ་ལྡན་ཐུགས་རྗེ་ཆེན་པོ་ཅན།  ། དཀོན་མཆོག་གསུམ་ལ་གསོལ་བ་འདེབས།  ། དཀོན་མཆོག་བླ་མའི་སྐུར་ཤར་ཅིང་།  ། མ་ནོར་ལམ་སྟོན་དགེ་བའི་བཤེས།  ། བདག་སྙིང་པདྨོར་བཞུགས་མཛོད་ལ།  ། བྱང་ཆུབ་ལམ་བཟང་བདག་ལ་སྩོལ།  ། དལ་འབྱོར་དོན་ཆེ་རྙེད་དཀའ་བ།  ། འདི་ཡང་ནམ་འཆི་ཆ་མེད་ལ།  ། ལས་དང་འབྲས་བུ་མི་བསླུ་བས།  ། འཁོར་བ་ངན་འགྲོའི་འཇིགས་པ་ཆེ།  ། དེ་ཕྱིར་དཀོན་མཆོག་སྐྱབས་འགྲོ་ཞིང་།  ། སྡིག་ལ་འཛེམ་དང་དགེ་བསྒྲུབ་པའི།  ། ཚུལ་ཁྲིམས་རྣམ་པར་དག་པ་དང་།  ། ངེས་འབྱུང་བྱང་སེམས་ཡང་དག་ལྟ།  ། བྱང་སེམས་སྤྱོད་པ་ཕྱིན་དྲུག་དང་།  ། དབང་དང་དམ་ཚིག་རིམ་གཉིས་ལམ།  ། མངོན་དུ་གྱུར་ནས་རྡོ་རྗེ་འཆང་།  ། མྱུར་དུ་ཐོབ་པར་བྱིན་གྱིས་རློབས།  ། ( ༡༠༤ )དེ་མ་ཐོབ་པའི་ཚེ་རབས་ཀུན།  ། དཀོན་མཆོག་གསུམ་དང་བླ་མ་ཡིས།  ། རྗེས་སུ་བཟུང་ནས་ཆོས་སྤྱོད་པར།  ། སྨོན་ལམ་གང་བཏབ་འགྲུབ་གྱུར་ཅིག།
ཅེས་པ་དགེ་སློང་སངས་རྒྱས་རིན་ཆེན་གྱི་ཐུགས་འདོད་ལྟར་བདག་ལམ་བྲག་བླ་མས་འགྲོ་བ་ལ་ཕན་པའི་གླིང་གི་གཙུག་ལག་ཁང་གི་ཉེ་འདབས་སུ་བགྱིས་པ་འདིས་དོན་ལེགས་པར་གྲུབ་པར་གྱུར་ཅིག།  ། །